Sünnipäeva katteks kasutada proovinud pidu pidi Delfi allika andmetel algselt toimuma Tiigi tänaval rokiklubi keldris, mida erapidudeks välja üüritakse. Kuid sekkus väidetavalt politsei, kes omanikku üürijate taustast teavitas. Siis otsiti asukohaks Jaamamõisa tänaval paiknev motoklubi "Põletajad" hoone, kuid jälle toimus väline sekkumine. Edasi pidi peo paigaks saama motoklubi 39 hoone Tartu lähedal Äksis, järjepidu pidi toimuma Tartus pubis nimega Krooks. "Kuid mõni tund enne algust teatati, et asi piirdub afterpartyga kell 20.00 Krooksus," selgitab allikas. Kuidas sai korduvalt ära keelatud kontsert toimuda tuntud pubis, vajab selgitamist.

Tartu skihnheadid on varem korduvalt meedia huviorbiiti sattunud teist nahavärvitooni välistudengite kiusamisega. Katkend Revalersi laulusõnadest: "Ei me kuula tibla juttu, vihkame neid. Ei me usu juudi nuttu, vihkame neid. Skinhead, oma vaateid ei salga, skinhead, kõntsa peal tallab. Skinhead, täis vägivalda. Skinhead, ei anna alla."

Skinheadlus on 1960ndate lõpul Inglismaal noorte valgete tööliksklassi meeste Jamaica muusika huvist alguse saanud subkultuur. Rassisim ja natsiideoloogia võeti omaks 1970ndate lõpus, kuid mitte kõigi poolt. Tänapäeval on maailmas natsi-skinheadlus ka skinheadide seas põlu all. Eesti skinheadid on suuremas osas natsi-skinheadid.